TALLERS ONLINE DEL CASAL DE JOVES AL JUNY | Joventut Reus
TALLERS ONLINE DEL CASAL DE JOVES AL JUNY 27/05/2020 - 17:05
TALLERS ONLINE DEL CASAL DE JOVES AL JUNY
Des del Casal de Joves la Palma hem programat 4 tallers més en línia pel mes de juny després de la bona rebuda que han tingut els 7 tallers programats durant el mes de maig. Les noves activitats complementen les tasques d’assessoraments en línia que es continuen fent des del Casal de Joves i una programació setmanal de tips i consells via instagram.
Les activitats són gratuïtes tot i que cal fer una inscripció prèvia a través de la web de Joventut Reus: https://www.joventutreus.cat/inscripcions
Les activitats tenen places limitades per oferir una millor relació entre formador/a i joves participats.
Les formacions seran principalment a través de videoxat, tot i que també s’utilitzarà correu per poder complementar el seu desenvolupament.
Els participants, abans de les sessions, rebran un correu amb un petit guió que facilitarà el funcionament de l’activitat i l’enllaç per accedir al videoxat.
Dia 4 de juny de 12:00 h a 13:00 h
Des del Servei de Mobilitat de l’Oficina Jove Baix Camp ens ofereixen aquest taller xerrada on ens explicaran quins projectes de mobilitat hi ha per aquest estiu i com i quan cal fer les inscripcions.
Dies 9 i 11 de juny de 18 a 20h. A partir de 16 anys.
A través d’aquest taller, rebràs consells pràctics per augmentar les possibilitats d’èxit en la teva recerca de feina. També coneixeràs estratègies i pautesque t’ajudaran a crear i portar a terme el teu propi pla d’acció. Tractarem temes com: el coneixement del mercat de treball, definició dels teus objectius professionals i navegar pels portals d’ocupació i borses de treball on- line
Dia 16 de juny d’11 a 13h. A partir de 16 anys.
Jocs de rol. Ocupa temps lliure a casa jugant
Els jocs de rol tenen una història, uns personatges, una missió, reptes i misteris. Iniciació als jocs de rol, uns jocs de taula diferent de la mà de l’Associació de Jugadors i jugadores de Rol de Reus.
Dia 13 de juny de 18 a 19h. A càrrec de @rol_reus